
АҚПАРАТТЫҚ ХАТ 
Абылай хан атындағы Қазақ халықаралық қатынастар және әлем тілдері университетінің Қазақ филологиясы кафедрасы «Генеративті жасанды интеллект дәуіріндегі қазақ тілін оқыту: әдіснамалық трансформация, тәуекелдер және даму перспективалары» атты республикалық ғылыми-әдістемелік конференция өткізеді.
[bookmark: _GoBack]Конференцияның мақсаты – генеративті жасанды интеллект (ЖИ) пен цифрлық технологиялардың ықпалымен қазақ тілін оқытуда болып жатқан әдіснамалық өзгерістерді ғылыми тұрғыдан талдау, олардың лингводидактикалық тиімділігін дәлелге негізделген зерттеулер арқылы бағалау және қазақ тілінің цифрлық ортадағы мәртебесін нығайтудың ғылыми-әдістемелік жолдарын айқындау. Конференцияда цифрлық ресурсы шектеулі қазақ тілі үшін үлкен тілдік модельдердің мүмкіндіктері мен шектеулері, ЖИ қолдауымен оқу материалдарын әзірлеу және тілдік дағдыларды дамыту, ЖИ дәуіріндегі бағалаудың валидтілігі мен академиялық адалдық, мұғалімнің ЖИ сауаттылығы және цифрлық этика мәселелері талқыланады. Конференция отандық және шетелдік ғалымдар, практик-педагогтар мен тіл технологиялары мамандары арасындағы пәнаралық ғылыми ынтымақтастықты дамытуға бағытталған.
Конференция жұмысы мынадай секцияларда өтеді:
1.	Генеративті жасанды интеллект және қазақ тілін оқытудың лингводидактикалық негіздері: теориялық  негіздер мен дәлелді тәжірибелер;
2. 	Қазақ тілі цифрлық кеңістікте: тілдік корпустар, үлкен тілдік модельдер және ЖИ генерациялаған оқу контентінің сапасы;
3. 	ЖИ қолдауымен тыңдалым, айтылым, оқылым және жазылым дағдыларын дамыту: бейімдеп оқыту және жеке кері байланыс;
4. 	ЖИ дәуіріндегі бағалау: бағалаудың валидтілігі, академиялық адалдық және жаңа бағалау форматтары;
5. 	Мұғалімнің ЖИ сауаттылығы, цифрлық этика және қазақ тілін оқытудағы білім беру саясаты.
Конференцияға жоғары оқу орындары мен ғылыми зерттеу институттарының ғалымдары, мектеп мұғалімдері, тіл технологиялары мен ЖИ саласының мамандары, докторанттар, магистранттар, студенттер және мүдделі тұлғалар қатыса алады.

Өткізілу формасы: онлайн/оффлайн форматта, TEAMS платформасында 
Сілтемесі: https://teams.microsoft.com/meet/473338408665294?p=69O5xiOVyk2cZWKdBd

Өткізу күні мен уақыты: 26 қараша 2026 ж., сағат 11:00. 
Өткізілетін орны: Алматы қаласы, Мұратбаев көшесі, 200
Абылай хан атындағы Қазақ халықаралық қатынастар және әлем тілдері университетінің 108-конференция залы, 1 ғимарат

Өтінімдер мен мақалаларды ұсыну мерзімі – 2026 жылдың 23 қарашасына дейін  zhaidargul.d@mail.ru; nurmysheva75@mail.ru электрондық поштасына  жіберілуі керек
Жауаптылар: -  қазақ филологиясы кафедрасының меңгерушісі, ф.ғ.к., қауымд. проф. Аққожина Б.Қ., ф.ғ.д., проф. Ерназарова З.Ш., ф.ғ.к., доцент Дәркенбаева Ж.Қ., ф.ғ.к., қауымд. проф.  Нұрмышева Ш.А., п.ғ.к., қауымд. профессор Ермағамбетова Л.Н. 
Тел. 8 (727)2920384 (ішкі 33-30)
Өткізу  күні мен уақыты: 26.11.2026, сағат 11.00
Өтетін орны: Абылай хан атындағы Қазақ халықаралық қатынастар және әлем тілдері университеті, №1 оқу ғимараты, 108 конференция залы
Жұмыс тілдері: қазақ, орыс, ағылшын.  
Жариялау құны: тегін
Конференция қорытындысы бойынша электронды түрде материалдар жинағы құрылады. 
Мақалаға автордың (авторлардың) өтінімі қоса беріледі 
Өтінімді, мақала материалдарын бір хатпен электрондық пошта мекенжайына жолдауыңызды сұраймыз.

Мақаланы жариялауға қойылатын талаптар  
MS Word мәтіндік редакторы пішімінде терілген мақала көлемі әдебиет тізімімен бірге - 5-7 бет. Қаріп – 14; түрі –  TimesNewRoman; жоларалық қашықтық – 1, ені бойынша теңестіру. Барлық жағынан 2 см қалдыру, әдепкі қалпы бойынша абзацтық шегініс- 1,25 см. 
Беттер нөмірленбейді, тасымалдау  жасалмайды.  «Журналдар, жинақтар, ақпараттық басылымдар. Жарияланатын материалдарды баспа тәсілімен рәсімдеу» МББС 7.5-98 талаптарына сәйкес әдебиеттерге сілтеме шаршы жақшада беріледі, мақалалар жанындағы библиографиялық тізімдер  «Библиографиялық жазба. Библиографиялық сипаттама.  Құрастырудың жалпы талаптары мен ережелері» МББС 7.1-2003  талаптарына сәйкес жасалады [2, 5б.].  Электронды құжаттың  рәсімделуіне назар аударыңыз. 
Мақаланың сол жақ жоғарғы бұрышына ӘӨЖ индексі қойылады, шегіністен кейін оң жақта  қанық қаріппен автор(лар)дың тегі, аты-жөні, ғылыми дәрежесі, ғылыми атағы, лауазымы, ұйымның толық атауы кәдімгі қаріппен жазылады.  Баяндаманың аты беттің ортасымен теңестіріліп, қанық қаріппен жазылады, соңында нүкте қойылмайды.  Шегіністен кейін  мақала тілінде (қазақ/орыс/ағылшын тілдерінде, 8-10 жол, 70-90 сөз) тірек сөздер мен түйіндеме, содан кейін ағылшын тілінде тірек сөздер мен түйіндеме (егер мақала қаз/орыс тілдерінде болса. 1,2-үлгі),   мақала ағылшын тілінде болса, тірек сөздер мен түйіндеме қаз/орыс тілдерінде (3,4- үлгі) беріледі. Келесі жолдан мақала мәтіні басталады.  Суреттер мәтінге берілген сілтемелерден кейін ортаға орналастырылады; Microsoft Word редакторының кез келген пішінінде; оның жоғарғы жағынан және астынан бос жол қалдырылады.  Суреттің атауы     суреттің нөмірінен кейін сурет астындағы жазбадан бір жол тастап жазылады (1-сурет ...). Сурет атауынан кейін нүкте қойылмайды. Кесте сілтемелерден кейін беттің ортасына жазылады.  Кестеден кейін бос жол қалдырылады. Кестенің  тақырыбы кестенің нөмірінен кейін 1,25 см  шегініс жасап, кестенің үстіне жазылады.   (1-кесте ...). Қаріп: TimesNewRoman, кегль – 12, жоларалық қашықтық – 1, ені бойынша теңестіру. Кестенің  тақырыбы мәтіннен бөлектеніп, бір жол қалдырылып жазылады. Кестенің тақырыбынан кейін нүкте қойылмайды. Ең соңында әдебиеттер тізімі беріледі:   Мақала қазақ тілінде болса «ӘДЕБИЕТ», орыс тілінде болса «ЛИТЕРАТУРА», ал ағылшын тілінде болса “REFERENCE”  деп жазылады. 
  Файлдың атауы автордың  (немесе бірінші автордың) аты-жөніне сәйкес келуі керек.  

